Lëtzebuerger Exilregierung

D'Exilregierung huet aus deene Ministere vun der Regierung Dupong-Krier bestanen, déi den 10. Mee 1940 beim Däitschen Iwwerfall op Lëtzebuerg, mat Zäit mat hire Famillje konnten d'Land verloossen,Den Nicolas Margue vun der Rietspartei, Minister fir Erzéiung, Landwirtschaft a Kultus, hat et, aus wat fir Grënn och ëmmer, net gepackt fir zur Zäit ze flüchten a koum net méi iwwer d'belsch Grenz. a mat der Groussherzogin Charlotte iwwer Frankräich, Spuenien a Portugal op Montréal respektiv op London geflücht sinn.

 Zeréck op Lëtzebuerg 
Den 23. November 1944 koumen si hannescht op Lëtzebuerg, wou et zu Konflikter mat der Unio'n koum, déi no der Befreiung, den 10. September 1944, ënner amerikanescher Supervisioun, d'Land verwalt huet. De Pierre Dupong huet dofir decidéiert, an d'Regierung vun der Befreiung ë. a. och Leit aus der Resistenz opzehuelen.

An de Joren nom Krich gouf d'Exilregierung och dofir kritiséiert, net genuch fir déi Lëtzebuerger gemaach ze hunn, déi och wollten an England flüchte fir géint Nazi-Däitschland ze kämpfen, awer a Frankräich oder a Spuenien internéiert goufen.

Zesummesetzung 
 Pierre Dupong (Rietspartei): Staatsminister, Regierungspresident, Minister fir Finanzen an d'Arméi
 Joseph Bech (Rietspartei): Ausseminister, Minister fir Wäibau, Konschten a Wëssenschaften an, ad interim fir den Interieur an Erzéiung
 Pierre Krier (Aarbechterpartei): Minister fir Aarbecht a Sozialversécherung
 Victor Bodson (Aarbechterpartei): Justiz-, Bauten- an Transportminister

 Literatur 
 Haag, Emile, 2011. Le gouvernement à l'épreuve de la Seconde Guerre mondiale. 1940, l'année du dilemme, In: Une réussite originale - Le Luxembourg au fil des siècles; Lëtzebuerg (Éditions Guy Binsfeld); 576 Säiten (ill.); ISBN 978-2-87954-235-5, Ss 420-429.
 Bernier Arcand, Philippe, (2010). L'exil québécois du gouvernement du Luxembourg. Histoire Québec, 15(3), 2010, S.19-26.
 Emil Haag & Emile Krier, 1940: L'année du dilemme - La grande-duchesse et son gouvernement pendant la Deuxième Guerre mondiale ; Lëtzebuerg (RTL édition), 1987.
 Georges Heisbourg, Le gouvernement luxembourgeois en exil ; 4 Bänn [I -> 1940; II -> 1941; III -> 1942-43; IV -> 1943-44]; Lëtzebuerg (St.-Paulus-Verlag), I: 1986, II: 1987, III: 1989, IV: 1991.
 Henri Koch-Kent, Vu et entendu. Band 2: Années d'exil. 1940–1944, 1986.
 1942: Luxembourg Grey Book, Luxembourg and the German Invasion before and after, Hutchinson & Co, London, vun der Exilregierung publizéiert. Fir ze liese bei archive.org.
 Paul Dostert: Flucht oder nationale Rettung? In: Forum. Nr. 199, März 2000, S. 44–46

 Kuckt och 
 Lëscht vun de lëtzebuergesche Premierministeren
 Lëtzebuerg am Zweete Weltkrich

 Um Spaweck 

Exilregierung